Ալեքսանդր Դիմիդկո

Ալեքսանդր Ալեքսանդրովիչ Դիմիդկո (, ), ռուս ֆուտբոլիստ, «Խիմկի» ակումբի պաշտպան և կիսապաշտպան։

Կարիերա 

Ալեքսանդր Դիմիդկոն իր պրոֆեսիոնալ կարիերան սկսել է «ՍԿԱ-Էներգիա» ակումբում։ Խաբարովսկի թիմում նա հանդես է եկել 2003-2007 թվականներին։ Այդ ընթացքում կիսապաշտպանն առաջին դիվիզիոնում անցկացրել է 132 խաղ, որոնցում աչքի է 17 գոլով։

2007 թվականի ամռանը Ալեքսանդրը տեղափոխվել է Մոսկվայի՝ Պրեմիեր լիգայում հանդես եկող «Դինամո» ակումբ։ Դիմիդկոյի նորամուտը «Դինամոյի» կազմում կայացել է 2007 թվականի հուլիսի 14-ին Ռուսաստանի առաջնության 16-րդ տուրի՝ ԲԿՄԱ ակումբի դեմ խաղում։ Ընդհանուր առմամբ նորամուտային մրցաշրջանում ֆուտբոլիստը Մոսկվայի թիմի կազմում խաղադաշտ է դուրս եկել չորս անգամ, այդ թվում՝ երեք անգամ Պրեմիեր լիգայի խաղերում և մեկ անգամ Ռուսաստանի գավաթի խաղարկությունում։ 2008 թվականին ֆուտբոլիստը մասնակցել է երկրի առաջնության 12 խաղի և խփել 2 գնդակ՝ աչքի ընկնելով «Սպարտակ-Նալչիկ» և «Լուչ Էներգիա» ակումբների դեմ խաղերում։ 2009 մրցաշրջանում Դիմիդկոն «Դինամոյի» կազմում անցկացրել է 14 խաղ Պրեմիեր լիգայում և նախորդ մրցաշրջանի պես աչքի ընկել երկու գոլով («Խիմկի» և «Կռիլյա Սովետով» ակումբների դեմ խաղերում)։

2010 թվականի մրցաշրջանի սկզբին վարձավճարով վերադարձել է «ՍԿԱ-Էներգիա» ակումբ։ «Բանակայինների» կազմում Դիմիդկոն հանդես է եկել մինչև օգոստոս՝ այդ ընթացքում անցկացնելով 20 հանդիպում և հեղինակելով երեք գոլ։

2010 թվականի օգոստոսին պայմանագիր է կնքել Բրյանսկի «Դինամոյի» հետ։ Բրյանսկի թիմում Դիմիդկոն հանդես է եկել ընդհանուր առմամբ երկու տարի։ ՖԱԼ 2011/12 առաջնության երրորդ մասից առաջ նշանակվել է թիմի ավագ։

2012 թվականի հուլիսի 1-ին ազատ գործակալի կարգավիճակով տեղափոխվել է «Տոմ» ակումբ՝ կնքելով մեկ տարվա պայմանագիր։ Խաղացողի նորամուտը նոր ակումբում կայացել է հուլիսի 9-ին «Ռոտոր» ակումբի դեմ խաղում։ Հուլիսի 17-ին Տոմսկի թիմի կազմում անցկացրած երկրորդ խաղում Ալեքսանդրը կարողացել է ձևակերպել դուբլ՝ երկու անգամ գրավելով «Պետրոտրեստ» ակումբի դարպասը։ Ընդհանուր առմամբ «Տոմ» ակումբի կազմում անցկացրած մրցաշրջանում Ալեքսանդրը 30 խաղում խփել է 10 գնդակ, ինչով օգնել է թիմին վերադառնալ Պրեմիեր լիգա։

2013 թվականի հունիսի 10-ին ազատ գործակալի կարգավիճակով տեղափոխվել է «Մորդովիա» ակումբ՝ կնքելով երկու տարվա պայմանագիր։ «Մորդովիայի» կազմում դարձել է ՖԱԼ առաջնության 2013/14 մրցաշրջանի հաղթող, սակայն 2014 թվականի ամռանը թիմի կողմից ներկայացվել է տրանսֆերի։ Շուտով ֆուտբոլիստը խզել է Սարանսկի թիմի հետ կնքած պայմանագիրը և ազատ գործակալի կարգավիճակով վերադարձել «Տոմ», որի հետ կնքել է մեկ տարվա պայմանագիր։ Սեպտեմբերի 7-ին խփել է առաջին գոլը Տոմսկ վերադառնալուց հետո՝ գրավելով «Տոսնո» ակումբի դարպասը։

2015 թվականի հունիսի 22-ին Դիմիդկոն պայմանագիր է կնքել Տուլայի «Արսենալ» ակումբի հետ։ Օգոստոսի 3-ին նշել է իր նորամուտը Տուլայի ակումբում՝ մասնակցելով «Տոմ» ակումբի դեմ արտագնա խաղին (3:1)։

Ակումբային վիճակագրություն

Ձեռքբերումներ 
 «Դինամո»
 Ռուսաստանի առաջնության բրոնզե մեդալակիր – 2008

 «Տոմ»
 ՖԱԼ առաջնության փոխչեմպիոն – 2012/13

 «Մորդովիա»
 ՖԱԼ առաջնության հաղթող –  2013/14

Ծանոթագրություններ

Արտաքին հղումներ 
 Ֆուտբոլիստի էջը  «Մորդովիայի» պաշտոնական կայքում
 Ֆուտբոլիստի էջը sportbox.ru կայքում
 

Ռուս ֆուտբոլիստներ
Դինամո Մոսկվայի ֆուտբոլիստներ
Մորդովիա Սարանսկի ֆուտբոլիստներ
Խիմկիի ֆուտբոլիստներ
Ֆուտբոլի պաշտպաններ
Ռուսաստանի Պրեմիեր Լիգայի խաղացողներ